In nomine Verbi incarnati. Notum sit omnibus fidelibus sancte Dei ecclesie Sancti Vincentii Matiscensis, clericis, laïcis, tam presentibus quam et futuris, quia ego Maimbodus, dono Dei episcopus, concedo Constantio et uxori sue Nadaliane et filio eorum Benedicto, aliquid ex rebus Sancti Vincentii de mea precaria in villa Sanctiaco; hoc est campus qui terminat a mane terra Hebreorum, a medio die et a circio ad ipsum Constantinum, a sero via publica. Infra istas terminationes, concedo illis ipsum campum diebus vite illorum ut ibi securiter vineam edificent et annis singulis, festivitate Sancti Vincentii, denarios IIII sine mora persolvant; et ut certius credatur, manu nostra firmavimus et canonicis roborare precepimus. S. Maimbodi episcopi. S. Humberti prepositi. S. Johannis. S. Bernardi. S. Rodoardi. S. Widonis. Hactum est hoc regnante Lothario rege.